《张几仲被 其九》
宋代·苏过

我营潩水居，晏子近市隘。闻公欲卜邻，会筑于门大。

暂为苍生留，行作归途戒。从此敢言交，纻衣仍缟带。

作者简介：（1072—1124）眉州眉山人，字叔党，号斜川居士。苏轼子。以荫任右承务郎。轼帅定武、谪岭南，唯过随行奉侍。徽宗建中靖国元年，轼卒，葬汝州郏城小峨眉山，遂家颍昌小斜川，因以为号。历监太原府税，知郾城县，晚年权通判中山府。能文，善书画，人称“小坡”。有《斜川集》。